Chichonas

Chichonas (isp. Gijón, astūr. Xixón) – uostamiestis Astūrijoje (šiaurės vakarų Ispanija), prie Biskajos įlankos, netoli Ovjedo. Eksportuojama anglis, varis, geležis, cinkas, kiti mineralai, žemės ūkio produktai. Išvystyta tekstilės, cukraus, tabako, chemijos, stiklo, porceliano pramonė. Miestas yra svarbus susisiekimo taškas ruože Santanderas–El Ferolis. Istorija Romėnų laikais miestas vadinosi Gigia. VIII a. jį užėmė maurai, tačiau netrukus jį vėl atsiėmė krikščionys. 1395 m. miestą nusiaubė gaisras. 1480 m. pradėtas statyti uostas, XVI a. antroje pusėje sutvirtintas, 1788 m. papildomai įrengtas. Pilietinio karo metu 1937 m. spalį miestą užėmė nacionalistų pajėgos. Sportas Mieste 1982 m. vyko XII pasaulio futbolo čempionatas. Žymiausias klubas yra R. Sporting de Gijón.